مائیکل مدھو سودن دت

مائیکل مدھو سودن دت () (25 جنوری 1824ء – 29 جون 1873ء) انیسویں صدی کے مشہور و معروف بنگالی شاعر اور ڈراما نگار تھے۔ وہ بنگالی ڈراما کے پہل کار سمجھے جاتے ہیں۔ ان کی مشہور تصنیف میگھ ناد بدھ کاویا ایک المیہ رزمیہ داستان ہے، جس میں نو بند ہیں۔ یہ رزمیہ اپنے اسلوب اور مواد دونوں حیثیت سے بنگالی ادب میں استثنائی درجہ رکھتا ہے۔ نیز انہوں نے غزل، رومانی اور المناک شاعری میں بھی طبع آزمائی کی ہے۔

مدھو سودن دت کا شمار عموماً بنگالی ادب کے عظیم شعرا میں ہوتا ہے، انہیں بابائے بنگالی سانیٹ کہا گیا ہے۔ نیز جسے امتراکشر چند (نظم معرا) کہتے ہیں وہ اس کے موجد ہیں۔ تاہم کا ان کا پہلا پیار شاعری ہی تھا جس میں انہوں نے تمثیل نگار کی حیثیت سے اپنی حیرت انگیز صلاحیتوں کا خوب مظاہرہ کیا ہے۔ نیز مدھو سودن بنگالی زبان میں انگریزی اسلوب میں ڈراما نگاری کرنے والے پہلے شخص ہیں، اس اسلوب میں ڈراموں کو دو حصوں ناٹک اور مناظر میں منقسم کیا جاتا ہے۔ نیز وہ بنگالی زبان میں طنزیہ ڈراموں کے بھی موجد ہیں۔

ابتدائی زندگی اور تعلیم 
مدھو سودن غیر منقسم بنگال (موجودہ بنگلہ دیش) کے ضلع جیسور کے کیشاب پور ذیلی ضلع میں واقع ساگورداری گاؤں میں پیدا ہوئے۔ ان کے والد کا نام راج ناراین دت تھا جو صدر دیوانی عدالت میں وکیل تھے اور ان کی والدہ کا نام جھانبی دیوی تھا۔ ان کی ابتدائی تعلیم کا آغاز شیخ پورا گاؤں کی ایک قدیم مسجد سے ہوا جہاں وہ فارسی سیکھنے جایا کرتے تھے۔

مدھو سودن استثنائی صلاحیت کے حامل تھے۔ بچپن ہی سے ان کے اساتذہ نے ان کے اندر موجود ادبی اظہار کی صلاحیت کا اندازہ لگا لیا تھا۔ وہ غیر معمولی تخیل کے مالک تھے۔ گھر میں اور بعد ازاں کلکتہ میں انگریزی تعلیم اور یورپی ادب کے مطالعے نے ان کے ذوق، عادات و اطوار اور ذہن کو خاصا متاثر کیا تھا اور وہ اس کی ہمسری کرنے کی کوشش کیا کرتے تھے۔

مدھو سودن کی شخصیت پر ابتدائی تاثر ہندو کالج، کلکتہ میں ان کے استاد ڈیوڈ لیسٹر رچرڈسن کا تھا۔ وہ شاعر تھا، اس نے مدھو سودن کے اندر انگریزی خصوصاً بائرن کی شاعری سے محبت پیدا کی۔

وفات 
مدھو سودن نے 29 جون 1873ء کو کلکتہ جنرل ہاسپٹل میں وفات پائی۔

حوالہ جات

بیرونی روابط 

 Hindu School, Kolkata – Web Site
 Tilottoma Sambhaba Kabya

1824ء کی پیدائشیں
1873ء کی وفیات
انیسویں صدی کے مرد مصنفین
انیسویں صدی کے ہندوستانی شعرا
بنگالی زبان کے شعرا
بنگالی زبان کے مصنفین
بنگالی مصنفین
بنگالی نشاۃ ثانیہ سے منسلک شخصیات
بھارت کے انگریزی زبان کے شعرا
بھارتی مرد شعرا
پریزیڈنسی یونیورسٹی، کولکاتا کے فضلا
ضلع جیسور کی شخصیات
کولکاتا کے مصنفین
مسیحیت قبول کرنے والی شخصیات
مغربی بنگال کے شعرا
ہندوستانی مسیحی مصنفین
ہندومت سے مسیحیت قبول کرنے والی شخصیات
کامنز زمرہ جس کا ربط ویکی ڈیٹا پر ہے
بنگالی مرد شعرا
ویکی ڈیٹا سے مطابقت رکھنے والی مختصر تفصیل
سانیٹی